Det ble en tøff nedkjøring med mye knall og fall, men laget til Totto fikk teten alt ut fra start da de svarte rett på første oppgave mens laget til Maja måtte vente 10 minutter før de kunne starte. I bunnen av Gaustablikk skisenter tok de av seg skiene og gikk over til sykkel. Laget til Maja tok stadig litt innpå underveis, men ikke nok og hang stadig bak. De syklet ned til Rjukan og videre opp til brua over til Vemork. Her satte de ifra seg syklene og tok seg til fots ned i juvet og inn til en islagt foss som de skulle klatre i. Alle på laget måtte klatre i fossen en og en. Og ved start på klatringen hadde laget til Maja nesten tatt igjen laget til Totto. Men Tottos lag var kjappest og kom seg først opp til mål hos Tom. Og fikk dermed nyte premien som var en 3 retters middag på Gaustablikk Høyfjellshotell.